INSTRUKS FOR OSLO RØDE KORS KONTROLLKOMITÉ

(Vedtatt av årsmøtet 26.april 2016)

1. **Kontrollkomiteens medlemmer**
2. Kontrollkomiteen (senere kalt komiteen) består av leder, 3 medlemmer og et varamedlem. Komiteen velges av distriktets årsmøte, jfr. distriktets lover. Komiteen velges for 2 år, men slik at minst ett medlem velges hvert år. Leder velges separat.
3. Komiteens medlemmer må ikke inneha stilling eller verv som er egnet til å svekke tilliten til komiteens integritet og løpende arbeid. Tillitsvalgte og ansatte innen Oslo Røde Kors – både på distrikt og lokalt nivå – samt nærstående til disse, kan ikke sitte i komiteen.
4. Komiteens medlemmer skal samlet sett ha god kompetanse innen organisasjon og økonomi
5. **Komiteens møter**
6. Komiteen innkalles av lederen når denne finner det nødvendig, men minst tre ganger pr år. Medlem av komiteen kan også kreve sammenkalling av komiteen for behandling av spesielle saker innenfor komiteens mandat.
7. Komiteen er vedtaksfør når enten minst halvparten av medlemmene – herunder leder – er til stede.
8. **Mandat**
9. Komiteen gjennomgår Distriktsstyrets årlige årsberetning og regnskap, inklusiv resultatdisponering og legger frem sin innstilling til årsmøtet. Under sitt arbeid skal komiteen ikke belastes med arbeid som utføres av eller tilligger revisor.
10. Komiteen skal påse at Distriktsstyrets virksomhet er i overensstemmelse med organisasjonens lover samt Landsmøtets og distriktsårsmøtets vedtak. Skulle Distriktsstyret fatte vedtak som er i strid med disse, kan komiteen motsette seg iverksettelsen. Saken skal i så fall behandles på nytt i Distriktsstyret.
11. Komiteen skal påse at årsmøtet gjennomføres i overensstemmelse med ”Lover for Røde Kors” og distriktets lover samt vedtak fattet av Landsmøtet, Landsstyret og distriktets årsmøte
12. **Rett til informasjon**
13. Styret, daglig leder og revisor skal sørge for at komiteen får den informasjon den trenger for å kunne utføre sine oppgaver. Komiteen har rett til å gjøre seg kjent med all foreliggende informasjon i og om distriktets virksomhet.
14. Komiteen kan iverksette undersøkelser der den finner dette nødvendig
15. **Rapportering**
16. Komiteen skal fremlegge beretning om sin virksomhet for årsmøtet
17. Komiteen skal føre protokoll fra sine møter
18. Dersom komiteens medlemmer får kjennskap til at det kan foreligge betydelige forsømmelser, feil eller misligheter av større betydning eller rekkevidde, eller at det kan være fare for distriktsorganisasjonens finansielle situasjon, skal komiteen eller det enkelte medlemmet straks varsle distriktsleder, daglig leder eller et annet medlem av distriktsstyret.